《和叔食黄雀有诗求叶公书次韵》
宋代·李正民

惊禽投案庇微躯，尚见头颅万里馀。敢谓苞苴犹到我，偶因棠棣得逢渠。

身闲幸饱公孙粟，地散难移薛相书。闻道舍人已倾盖，承明何必恋吾庐。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。